કોઈ ચોક્કસ જગ્યાએ અતૃપ્ત આત્માઓ ભટકતી હોય, ફિલ્મના મુખ્ય કલાકારો ત્યાં જાય અને એ આત્માની અડફેટે આવી જાય એવી અનેક ફિલ્મો આપણે જોઈ ચૂક્યા છીએ. આ શુક્રવારે રિલીઝ થયેલી સ્વરા ભાસ્કર અભિનીત ફિલ્મ ‘મછલી જલ કી રાની હૈ’ એમાં વધુ એક કંગાળ ઉમેરો છે, પરંતુ ફિલ્મનો વાંક એકની એક વાર્તાને બદલે એના સાવ નિમ્ન સ્તરના પ્રોડક્શનનો છે. કહેવા પૂરતી આ હૉરર ફિલ્મ છે, પરંતુ હરામ બરાબર એકાદ વાર પણ ડરામણી મોમેન્ટ આવતી હોય તો!